armvectores/hy_wikipedia_2023 huggingface dataset:
Սերենգետի

Սերենգետի, էկոհամակարգ Հյուսիսային Աֆրիկայի աշխարհագրական տարածքում։ Հիմնականում տեղակայված է հյուսիսային Տանզանիայում և ձգվում է դեպի հարավարևմտյան Քենիա 1 մ և 3 մ հարավային լայնությամբ և 34 մ և 36 մ հյուսիսային երկարությամբ։ Զբաղեցրած տարածքը մոտավորապես 30000 կմ² է։ Սերենգետի Քենիայի հատվածը հայտնի է որպես Մասայ Մարա։


== Նկարագրություն ==
Սերինգետ անունը առաջացել է մասայերեն «siringet» բառից, որը նշանակում է «անծայրածիր հարթավայր»։ Սերինգետ երկրագնդի վրա պահպանված ամենահին էկոհամակարգն է և Աֆրիկայի յոթ բնական հրաշքներից մեկը։ Սերենգետի ավելի քան 80 տոկոսը պահպանվող տարածք է, որի մեջ մտնում են Սերենգետի ազգային պարկը, Տանզանիայի Նգորոնգորո արգելոցը, Քենիայի Մասայի Մարա արգելոցը և այլն։ Սերենգետին գտնվում է ծովի մակարդակից 920-ից 150 մ բարձրության վրա, նրա կլիման սովորաբար չոր է և տաք։ Հիմնական անձրևների շրջանը տևում է հոկտեմբերից նոյեմբեր և տեղումների քանակը հասնում է հարթավայրերում 508 մմ-ից մինչև 1200 մմ Վիկտորիա լճի ափերին։ Սերինգետում բնակվում են ավելի քան 4,5 միլիոն վայրի սմբակավորներ (այծքաղ, զեբր, ռնգեղջյուր, ընձուղտ, գետաձի), սովորական փղեր, առյուծներ, հովազներ, բորենիներ, 500 տեսակի թռչնատեսակներ և այլն։ Սերինգետի նշանառու հետազոտողներն են Բերնարդ Գրժիմեկը և Միքայել Գրժիմեկը։


== Պատմություն ==
Ամեն տարի մոտավորապես նույն ժամանակահատվածում սկսվում է վայրի կենդանիների մեծ միգրացիան, իսկ Սերենգետիի չուի ժամանակ կարելի է տեսնել ժամացույցի սլաքի ուղղությամբ ճամփորդություն կատարող մոտավորապես 1,5 միլիոն գնուների,զեբրերի, և վիթերի։ Նրանք անցնելով ավելի քան 3000 կիլոմետր Տանզանիայի Սերենգետիի սարահարթի միջով, հասնում են Քենիայի Մասայի Մարայի թեք ու հարթ մակերես ունեցող բլուրներին ու անտառներին և կրկին վերադառնում։


== Պատկերասրահ ==

		
		


== Ծանոթագրություններ ==


== Գրականություն ==
Гржимек Б., Гржимек М. Они принадлежат всем. — М.: Мысль, 1965. — 140 с.
Гржимек Б., Гржимек М. Серенгети не должен умереть(չաշխատող հղում). — М.: Мысль, 1968. — 240 с.


== Արտաքին հղումներ ==
«Тасманийское Серенгети» — национальный парк Нараунтапу в Австралии
Serengeti
Seven Natural Wonders of Africa
Serengeti National Park Official Website
Live Serengeti wildebeest migration
Դաշտամկներ

Դաշտամկներ (լատ.՝ Microtinae), կրծողների կարգի համստերանմանների ընտանիքի ենթաընտանիք։ 


== Արտաքին կառուցվածք ==
Մարմնի երկարությունը 10-12, երբեմն՝ մինչև 36 սմ է, պոչինը՝ մոտ մարմնի կեսը։ Կտրիչները և աղորիքները մշտապես աճում են։ Դաշտամկների մեծ մասն ապրում է գաղութներով՝ վարելահողերում, թփուտներում, այգիներում, քարակույտերում և այլուր։ Փորում են խոր բներ։ Ակտիվ են ամբողջ տարվա ընթացքում։ 


== Բազմացում և զարգացում ==
Բազմանում են տարեկան 4-5 անգամ, ունենում 2-10, երբեմն՝ մինչև 18 ձագ։ Սնվում են խոտաբույսերով, սերմերով, արմատներով վնասում են գյուղատնտեսական բույսերին։


== Տարածում ==
Հայաստանում տարածված են թփուտային դաշտամուկը, հասարակական դաշտամուկը, ձնային դաշտամուկը, սովորական դաշտամուկը և այլն, որոնք տարածված են Ստեփանավանի, Ալավերդու, Նոյեմբերյանի, Գորիսի, Վեդու և այլ շրջաններում։


== Նշանակությունը ==
Մի շարք վարակիչ հիվանդությունների (ժանտախտ, տուլարեմիա, Վարակիչ դեղնախտ և այլն) հարուցիչների բնական կրողներ են։ Որոշները (Մշկառնետ, ջրային դաշտամուկ) մորթարդյունագործության օբյեկտ են։
Մալիվո

Մալիվո (ռուս.՝ Маливо), գյուղ Ռուսաստանի Մոսկվայի մարզի Կոլոմենսկի շրջանի կազմում։
Բնակչությունը 2005 թվականին գրանցված տվյալներով կազմում էր 146 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մարդկության դեմ ուղղված հանցագործություն

Մարդկության դեմ ուղղված հանցագործություններ, հատկացվելիք ժամանակակից միջազգային քրեական իրավունքում առանձնացած հանցագործությունների խումբը, որը զանգվածային բնույթ է կրում։

Այս պահին մարդկության դեմ հանցագործությունների սահմանում տրվել է Հռոմի Միջազգային քրեական դատարանի ստատուտում։


== Տերմինի առաջացումը ==
1915 թվականի մայիսի 24-ին Մեծ Բրիտանիան, Ֆրանսիան և Ռուսաստանը Օսմանյան կայսրության հայ բնակչության տեղահանության և կոտորածների առնչությամբ հանդես են գալիս համատեղ հայտարարությամբ։ Երեք դաշնակից պետությունները հայտարարում են, որ հայերի դեմ այս հանցագործության համար պատասխանատու է թուրքական կառավարությունը։ Հայտարարության մեջ առաջին անգամ միջազգային քաղաքական և դիվանագիտական բնագավառում կիրառվում է «հանցագործություն ընդդեմ մարդկության և քաղաքակրթության» հասկացությունը։


== Միջազգային ռազմական տրիբունալի կանոնադրության ձևակերպումը ==
Միջազգային ռազմական տրիբունալի Կանոնադրությունը կազմվել է hակահիտլերյան կոալիցիայի  երկրների ներկայացուցիչների կողմից 1945 թվականի օգոստոսի 8-ին Լոնդոնում. Կանոնադրության վեցերորդ հոդվածը որոշում է այն հանցագործությունները, որոնք մտնում են տրիբունալի իրավասության տակ։ Նրանց են վերաբերում՝ Հանցագործություն մարդկության հանդեպ (a), ռազմական հանցագործությունները (b) և մարդկության դեմ (c)։
Նյուրնբերգյան դատավարության ժամանակ մարդկության դեմ հանցագործությունների մեջ մեղավոր են ճանաչվել 16 մարդ՝ Մարտին Բորմանը, Հերման Գյորինգը, Ֆրից Զաուկելը, Արտուր Զեյս Ինկվարտը, Ալֆրեդ Յոլը, Էռնստ Կալտենբրուները, Վիլհելմ Կեյտելը, Կոնստանտին ֆոն Նեյրատը, Իոախիմ ֆոն Ռիբենտրոպ, Ալֆրեդ Ռոզենբերգը, Հանս Ֆրանկը, Վիլհելմ Ֆրիկը, Վալտեր Ֆունկը, Բալդուր ֆոն Շիչախը, Ալբերտ Շպեյերը և Յուլիուս Շտրեյխերը։
Ռազմական հանցագործություններ և մարդկության դեմ հանցագործությունները վաղեմության ժամկետ չունեն։


== Հռոմի ստատուտի բնութագրումը ==
Միջազգային քրեական դատարանի Հռոմի ստատուտը, որը հիմնել է Միջազգային քրեական դատարանը, ուժի մեջ է մտել 2002 թվականի հուլիսի 1-ին։


== Տես նաև ==
Ցեղասպանություն
Ցեղասպանության հանցագործությունը կանխելու և դրա համար պատժի մասին կոնվենցիա
Ռազմական հանցագործություններ
Զանգվածային սպանություններ
Միջազգային դատական մարմիններ


== Ծանոթագրություններ ==
Մեդունո

Մեդունո  (իտալերեն՝ Meduno), կոմունա Իտալիայում։ Գտնվում է Ֆրիուլի Վենետիկ Ջուլիա մարզում՝ Պորդենոնե գավառում։
Բնակչությունը կազմում է 1709 մարդ, բնակչության խտություն՝ 56 մարդ/կմ²։ Զբաղեցնում է 31 կմ² մակերես։ Փոստային ինդեքս՝ 33092։ Հեռախոսային կոդ՝ 0427։


== Ժողովրդագրություն ==
Բնակչության թվաքանակի փոփոխությունները.


== Կապի տվյալներ ==
Հեռախոս՝ 0427 86130


== Արտաքին հղումներ ==
Վիճակագրության ազգային ինստիտուտ(իտալ.)
Վիճակագրության ազգային ինստիտուտ(իտալ.)
http://www.istat.it/english/ Archived 2009-12-07 at the Wayback Machine.
Ռուվրուա (Էնայի գավառ)

Ռուվրուա  (ֆր.՝ Rouvroy), համայնք Ֆրանսիայում, գտնվում է Պիկարդիայի մարզում՝ Էնա գավառում։ Մտնում է Սեն Կանտեն 2 կանտոնի կազմի մեջ։ Համայնքի շրջանը՝ Սեն Կանտեն։
Համայնքի INSEE կոդը՝ 02659:


== Բնակչություն ==
2010 թվականի տվյալներով՝ համայնքի բնակչությունը կազմում է 439 մարդ։ 


== Տնտեսություն ==
2010 թվականին համայնքի 284 աշխատունակ (15-64 տարեկան) բնակիչներից 198-ը տնտեսապես ակտիվ էին, 86-ը՝ ոչ ակտիվ (ակտիվության ցուցանիշը կազմել է 69,7%, 1999 թվականին եղել է 71,7%)։ 198 տնտեսապես ակտիվ բնակիչներից աշխատում էին 179-ը (96 տղամարդ և 83 կին), գործազուրկ էին 19 մարդ (5 տղամարդ և 14 կին)։ 86 տնտեսապես ոչ ակտիվ բնակիչներից 18 ը եղել են աշակերտներ կամ ուսանողներ, 45-ը՝ թոշակառուներ, 23-ը տնտեսապես ոչ ակտիվ էին այլ պատճառներով։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ, Ռուվրուա (ֆր.)
Դիոգու Ժոտա

Դիոգու Ժոզե Տեյշեյրա սա Սիլվա (պորտ.՝ Diogo José Teixeira da Silva, կամ Ժոտա պորտ.՝ Jota, դեկտեմբերի 4, 1996, Մասարելուշ, Պորտուգալիա), պորտուգալացի ֆուտբոլիստ, կիսապաշտպան։ Հանդես է գալիս պորտուգալական «Պորտու» ակումբի և Պորտուգալիայի երիտասարդական հավաոականի կազմում։


== Ակումբային կարիերա ==
Դիոգուն «Պասուշ դե Ֆերեյրա» ֆուտբոլային ակումբի սան է։ Թիմի հիմնական կազմում իր նորամուտը նշել է 2014 թվականի նոյեմբերի 23-ին՝ Պորտուգալիայի գավաթի շրջանակներում կայացած «Ատլետիկո Ռեգուենշեի» դեմ խաղում։ Ժոտան թիմի կազմում իր առաջին գոլը խփել է «Պասուշի» դեմ խաղում։ Սանգրիշ լիգայում Դիոգուն իր դեբյուտը նշել է 2015 թվականի փետրվարի 20-ին՝ «Վիտորիայի» դեմ խաղում։
2016 թվականի ամռանը Դիոգու Ժոտան տեղափոխվել է իսպանական «Ատլետիկո Մադրիդ»։ Այնուհետև խաղային պրակտիկա ստանալու համար նա մեկ մրցաշրջանով տեղափոխվեց պորտուգալական «Պորտու»։


== Վիճակագրություն ==


== Ծանոթագրություններ ==


== Արտաքին հղումներ ==
Ժոտայի պաշտոնական Ֆեյսբուքի էջը
Ժոտայի պաշտոնական Տվիտերի էջը
Ժոտայի պաշտոնական Ինստագրամի էջը
Ժոտան transfermarkt-ում
Ժոտան soccerbase.com-ում
Ժոտան WhoScored.com կայքում
Ժոտան Վուլվերհեմպտոնի պաշտոնական կայքում Archived 2019-08-07 at the Wayback Machine.
Ժոտան Լա Լիգայի պաշտոնական կայքում
Ժոտան Պրեմիեր Լիգայի պաշտոնական կայքում
Ժոտան ՈՒԵՖԱ-ի պաշտոնական կայքում
Պավիաններ

Պավիաններ (լատ.՝ Papio), կզակապիկների ընտանիքի նեղքիթ կապիկների տեսակ։ Մարմնի երկարությունը 75—80 սմ է, պոչինը՝ 50—60 սմ, քաշը՝ մինչև 30 կգ։ էգերը համարյա 2 անգամ թեթև են արուներից։ Դունչը երկար է՝ զարգացած ժանիքներով։ Առջևի և ետին վերջավորությունները համարյա հավասար են, թաթերը՝ կարճ։ Քթանցքերը լայն են՝ տեղադրված դնչի ծայրում։ Մորթին մուգ մոխրագույն է, երկար բրդով, որը երբեմն բաշ է առաջացնում։ Նստատեղի կոշտուկները մեծ են և վառ գունավորված։ Կա պավիանների 5 տեսակ՝ համադրիլ, սֆինքս, բաբուին, անուբիս, չակմա կամ արջանման պավիաններ տարածված Հարավային Աֆրիկայում և Արաբական թերակղզու արևմուտքում։ Ապրում են ժայռերում (մեծ հոտեոով), սնվում բույսերով, միջատներով, թռչունների ձվերով ու մանր կենդանիներով։ Հղիությունը 170 օր է, ձագերին կաթով կերակրում են 5-8 ամիս։ Սեռահասուն են դառնում 3-5 տարեկանում։
Կաֆառնաում (Բաիա)

Կաֆառնաում (պորտ.՝ Cafarnaum), համայնք Բրազիլիայի հյուսիսարևելյան տարածաշրջանում՝ Բաիա նահանգի կազմում։ Մի մաս է կազմում Բաիա նահանգի հյուսիսարևելյան մարզը։ Մտնում է տնտեսական կարգավիճակ ունեցող Իրեսեի գավառի մեջ։ Բնակչությունը կազմում է 17 055 մարդ, ըստ 2006 թվականի տվյալների։ Տարածքը կազմում է 927,491 կմ2։ Բնակչության խտությունը՝ 18,4 մարդ/կմ²։


== Վիճակագրություն ==
Համախառն ներքին արտադրանքը կազմել է 30 501 162,00 (ըստ Բրազիլիայի ինստիտուտի աշխարհագրության և վիճակագրության տվյալների)։
Համախառն ներքին արտադրանքը մեկ շնչի հաշվով 2003 թվականին կազմում է 1 837,64 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)։
Մարդկային զարգացման ինդեքսի պոտենցիալը 2000 թվականին կազմել է 0,598։


== Ծանոթագրություններ ==
Դանիելի

Դանիելի, գյուղ Արևմտյան Հայաստանում, Սեբաստիայի վիլայեթի Կյուրինի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Ցիրնդորֆ

Ցիրնդորֆ (գերմ.՝ Zirndorf), համայնք Գերմանիայի Դաշնային Հանրապետության հարավ-արևելքում՝ Բավարիայի երկրամասի (Վերին Բավարիա) Ֆյուրտի շրջանում։ Ըստ 2010 թվականի մարդահամարի տվյալների, համայնքի բնակչությունը կազմում է 25 965 մարդ։
Համայնքը զբաղեցնում է 28,78 կմ² տարածք։ Փոստային ինդեքսը՝ 90513։ Համայնքի բնակչության լեզուն համարվում է գերմաներենը։


== Գրականություն ==
Dehio. Bayern I: Franken. 2. Aufl., München 1999, S.1234.
Festschrift "75 Jahre Zirndorf", Herausgeber Stadt Zirndorf, 1987
Zirndorf, Eindrücke einer Stadt, Autoren Friedrich Mader & Helmut Mahr, Verlag Bollmann Zirndorf, 1988


== Արտաքին հղումներ ==
Պաշտոնական կայք
Առաջին համայնքային համացանցային հեռուստասեսություն

Առաջին համայնքային համացանցային հեռուստասեսություն, համացանցում հեռարձակվող հայկական հեռուստաալիք։ Ընկերությունը գրանցված է Մոսկվայում։ Հեռուստաալիքը նվիրված է հայերի և ռուսների ժողովրդական և մշակութային կապերին, ներկայացնում է Ռուսաստանում հայկական սփյուռքի ներկայացուցիչների, մշակութային և կրոնական արժեքների մասին հաղորդաշարեր։


== Արտաքին հղումներ ==
Պաշտոնական կայք Archived 2016-03-04 at the Wayback Machine. (հայերեն) (ռուսերեն)
Պաշտոնական էջը ՎԿ ցանցում (ռուսերեն)


== Ծանոթագրություններ ==
(510) Մաբելլա

(510) Մաբելլա (անգլ.՝ Mabella), աստերոիդ աստերոիդների հիմնական գոտում։ Հայտնաբերվել է 1903 թվականի մայիսի 20-ին Ռայմոնդ Դուգանի կողմից Հայդելբերգում։
Միջին հեռավորությունը Արեգակից կազմում է 2,609911 ա. մ., առավելագույնը մոտենում է 2,1075 ա. մ. հեռավորության վրա և հեռանում 3,1124 ա. մ., իսկ Երկրի ուղեծրին Մաբելլա աստերոիդը նվազագույնը մոտենում է 1,1184 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 1540,06 երկրային օրվա ընթացքում, իր ուղեծրով շարժվելով միջինում 0,233757 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,53° անկյուն։
Ըստ Տոլենի սպեկտրալ դասակարգման պատկանում է P դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(510) Մաբելլա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Բրդաձորի քարակոթող

Բրդաձորի քարակոթող,  Վրաստանի Քվեմո Քարթլիի մարզի Մառնեուլի շրջանում Բրդաձոր գյուղում պահպանված 5-6-րդ դարերին վերագրվող քարե կոթող։ Հայկական քարակոթողներից ամենախոշորն է համարվում՝ պատվանդանի հետ բարձրությունը հինգ մետրից ավելի է։


== Կոթող ==
Կոթողը միակտոր քարից է, բայց ամբողջական վիճակում չի պահպանվել՝ վերնամասը բացակայում է։ Բրդաձորի քարակոթողի խորանարդաձև պատվանդանի, նրա վերնամասը կազմող կոթողակիր սալի  ու դրա վրա նստած կոթողի բոլոր չորս երեսներն էլ քանդակազարդ են, գլխավորապես բուսական տարբեր մոտիվներով։ Պատվանդանի մի ճակատին, շրջանակի մեջ՝ քանդակված է հավասարաթև խաչ, մյուս երկու ճակատներին՝ վարդյակներ են, չորրորդին՝ պայտաձև երեք փորվածքներ, իսկ կոթողակիր սալի բոլոր երեսները պատված են միանման ուղղաձիգ ակոսներով։
Պատվանդանը տարաբնույթ զարդաքանդակներով պատելու սկզբունքն այստեղ կիրառվել է նաև քառակող կոթողի վրա։ Նրա բոլոր երեսներն էլ ունեն կոթողի ողջ բարձրությամբ ձգված զարդաքանդակային հորինվածքներ։ Մի երեսին հասկաձև զարդեր են, մյուսին՝ ողկույզի, տերևի և ընձյուղի փոխառփոխ շարք, երրորդին՝ արմավենու ոլորապտույտ հյուսվածք։ Զարդամոտիվների հորինվածքով ու բովանդակությամբ միանգամից տարբեր է կոթողի այն երեսը, որ համապատասխանում է պատվանդանի խաչակիր երեսին։ Ներքևից վերև, Օձունի մահարձանի կոթողներիցմեկի նմանությամբ, այն պատված է քառակուսի և քառանկյունի շրջանակների մեջ առնված կենդանական և մարդկային քանդակներով և խաչերով։


== Ծանոթագրություններ ==
Մեզիյակ

Մեզիյակ (ֆր.՝ Mézilhac), համայնք Ֆրանսիայի Օվրեն-Ռոն-Ալպեր մարզի Արդեշ գավառում։
Բնակչությունը 2008 թվականի դրությամբ կազմում է 105 մարդ, բնակչության խտությունը` 3.94 մարդ/կմ²։ Բնակավայրը զբաղեցնում է 26.66 կմ² տարածք։


== Աշխարհագրություն ==
Գտնվում է Փարիզ քաղաքից 480 կմ հարավ, Լիոն քաղաքից` 115 կմ հարավ, Պրիվա քաղաքից` 22 կմ արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 67 աշխատունակ (15-64 տարեկան) բնակիչ, որոնցից ակտիվ էին 48-ը, իսկ ոչ ակտիվները` 19։ Ակտիվության ցուցանիշը կազմում է 71,6 %։ 48 աշխատունակ մարդկանցից աշխատել է 43 անձ (26 տղամարդ և 17 կին)։ Գործազուրկ են եղել 5 անձ (3 տղամարդ և 2 կին)։ 19 անաշխատունակներից 2-ը եղել են աշակերտներ կամ ուսանողներ, 11-ը` թոշակառուներ, իսկ 6-ը չեն աշխատել տարբեր պատճառներով։


== Տես նաև ==
Արդեշ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Canon EOS

Canon EOS (Electro-Optical System), ֆոտոհամակարգ, որը իր մեջ ներառում է ինչպես փոքր ֆորմատի ֆիլմեր, այնպես էլ թվային տեսախցիկներ ավտոֆոկուսով՝ թողարկված Canon ընկերության կողմից։ Canon EOS–ի ընտանիքը իր մեջ ներառում է ինչպես մեկ օբյեկտիվով հայելային, այնպես էլ անհայելային տեսախցիկներ։  Ֆոտոհամակարգի առաջին տեսախցիկը եղել է Canon EOS 650 –ը, որը թողարկվել է 1987 թվականին։
EOS հապավումը ծագել է հին հունական դիցաբանության արշալույսի աստվածուհի Էոսի անվանումից (անգլ.՝ Eos)։ Միաժամանակ այն համարվում է նաև  Electro-Optical System բառի հապավումը։


== EOS լուսարձակ ==

EOS տեսախցիկների մեկ այլ առանձնահատկությունն այն է, որ հնարավորություն է տալիս ավտոմատ կերպով վերահսկել լուսավորության ազդեցությունը ոսպնյակի միջոցով(TTL)։
Շնորհիվ այդ տեխնոլոգիայի տեսախցիկը լավ աշխատում է ինչպես ներքին, այնպես էլ արտաքին լուսարձակով։


== EOS տեսախցիկներ ==
1987 թվականից սկսած Canon կազմակերպությունը թողարկել է մեծ թվով թվային և ժապավենային EOS տեսախցիկներ։


=== Մոդելների անվանումների համակարգ ===
Canon EOS–ի բոլոր տեսախցիկները իրենց անվան մեջ ներառում են EOS բառը, ինչպես նաև թվերի և խորհրդանշանների համադրություն՝

EOS–ի թվային տեսախցիկները իրենց անվան մեջ ունեն D տառը (Digital, օրինակ Canon EOS 350D)։
Տեսախցիկներ, որոնք իրենց անվան մեջ ունեն 3 կամ 4 թիվ (Canon EOS 400D, Canon EOS 1000D և այլն), նախատեսված են սիրողական լուսանկարչության համար։
Տեսախցիկները, որոնք իրենց անվան մեջ ունեն մեկ կամ երկու թիվ, բայց չեն սկսվում մեկով, նախատեսված են կիսապրոֆեսիոնալների համար։ Canon EOS 33V, Canon EOS 30D և այլն։Ինչպես նշված է  Canon–ի օֆիցիալ էջում, EOS տեսախցիկները բաժանվում են մի քանի խմբի (2018 թվականի տվյալներով)՝

EOS սկսնակների համար։ EOS 1300D, EOS 2000D, EOS 4000D, EOS 200D, EOS 750D, EOS 800D.
EOS սիրողական։ EOS 77D, EOS 80D, EOS 7D Mark II, EOS 6D, EOS 6D Mark II.
EOS պրոֆեսիոնալների համար։ EOS 5D Mark III, EOS 5D Mark IV, EOS 5DS, EOS 5DS R, EOS-1D X Mark II.
Անհայելային տեսախցիկներ EOS: EOS M, EOS R.


=== Ժապավենային 35մմ EOS տեսախցիկներ ===


== Անհայելային թվային տեսախցիկներ EOS ==
2012 թվականի հունիսին Canon կազմակերպությունը ներկայացրեց առաջին անհայելային թվային տեսախցիկը EOS–ի ընտանիքում՝ Canon EOS M–ը, 2018 թվականի սեպտեմբերին՝ առաջին անհայելային լայնէկրան տեսախցիկը՝ Canon EOS R –ը։


== Ծանոթագրություններ ==


== Գրականություն ==
А. Шеклеин «ЭОС» — новое поколение фотокамер «Кэнон»(ռուս.) // «Советское фото» : журнал. — 1995. — № 3. — С. 44. — ISSN 0371-4284.


== Արտաքին հղումներ ==
Официальный сайт Canon EOS Archived 2008-05-16 at the Wayback Machine.(անգլ.)
Официальный сайт Canon Россия
Canon EOS FAQ(անգլ.)
Li-Fi

Li-Fi (Light Fidelity), երկկողմանի, անլար հաղորդակցման տեխնոլոգիա։ Հասկացությունն առաջ է քաշվել Հարալդ Հաասի կողմից։ Տվյալների փոխանցման այս տեսակն օգտագործում է բաց տարածության մեջ տեսանելի լույսը առանց ռադիոհաղորդափողի (ի տարբերություն Wi-Fi-ի ռադիոալիքների)։ Այդպիսով, Li-Fi-ը պատկանում է VLC տեխնոլոգիաների դասին։


== Պատմություն ==
Հարալդ Հաասը, ով դասավանդում է Էդինբուրգի համալսարանում, հաստատում է, որ հայտնագործել է Li-Fi-ը։ Նա համարվում է այդ հասկացության օգտագործման պիոները և pureLiFi-ի համահիմնադիրը։
Մյուս կողմից, Ֆուդանի համալսարանից չինացի գիտնականների մի խումբ ևս դիտարկվում է որպես այս տեխնոլոգիայի հայտնագործող։


== Տեխնոլոգիայի դետալներ ==
Որպես տեղեկատվության կրիչ` այս տեխնոլոգիան օգտագործում է լուսային դիոդների (LED) լույսը։ Կանխատեսվում է, որ Li-Fi շուկայի տարեկան աճի տեմպը 2013 և 2018 թվականների միջև կազմում է 82 % և 2018 թվականին կկազմի ավելի քան 6 միլիարդ դոլար։
Li-Fi-ի աշխատանքի սկզբունքը հետևյալն է. տեսանելի լույսով կապը (անգլ.՝ Visible light communications) գործում է լուսային դիոդներին լարման փոխանցման միջոցով, ընդ որում, շատ բարձր հաճախականությամբ, որը մարդկային աչքի համար տեսանելի չէ։
Լուսային ալիքները չեն կարող թափանցել պատերի միջով, ուստի Li-Fi-ի գործունեության շառավիղը շատ մեծ չէ։


=== Կիրառման օրինակներ ===
PureLiFi-ը օգտագործման համար հասանելի Li-Fi համակարգի առաջին օրինակն է։ Այն ներկայացվել է 2014 թվականին Բարսելոնայում` Mobile World Congress-ի ժամանակ։
Bg-Fi-ը Li-Fi համակարգ է, որը բաղկացած է բջջային հեռախոսի հավելվածից և պարզ սարքավորումից` գույնի ընկալիչով, միկրոկարգավորիչով և ներքին ծրագրային ապահովմամբ։ Բջջային հեռախոսի էկրանից լույսը փոխանցվում է լույսի ընկալիչին, որը վերափոխում է այն թվային տեղեկատվության։ Լուսարձակող դիոդները հնարավորություն են տալիս համաժամացնել (ռուս.՝ синхронизироваться) բջջային սարքավորման հետ։


== Ստանդարտներ ==
Wi-Fi-ի նմանությամբ, Li-Fi-ը ևս օգտագործում է IEEE 802.11 համանմանությամբ արձանագրություններ, սակայն այն կիրառում է տեսանելի լույսի դիապազոնի էլեկտրամագնիսական ալիքներ, որոնք ունեն ավելի լայն հոսքի շերտ։
IEEE 802.15.7 ստանդարտը սահմանում է PHY և MAC մակարդակներ։
Ստանդարտը սահմանում է ֆիզիկական (PHY) երեք մակարդակ` հոսքային տարբեր հնարավորություններով. 

PHY I-ը ստեղծվել է արտաքին գործածության համար և աշխատում է 11.67-ից մինչև 267.6 Կիլոբիթ/վայրկյան արագությամբ։
PHY II-ը հնարավորություն է տալիս տեղեկատվությունը փոխանցել 1.25-ից մինչև 96 Մեգաբիթ/վայրկյան արագությամբ։
PHY III-ը նախատեսված է բազմակի աղբյուրների համար և աշխատում է 12ից մինչև 96 Մեգաբիթ/վայրկյան արագությամբ։


== Տես նաև ==
Wi-Fi
Bluetooth


== Ծանոթագրություններ ==
Ակխորան

Ակխորան, գյուղ Արևմտյան Հայաստանում, Խարբերդի վիլայեթի Խարբերդի գավառում։ Գտնվում է Խարբերդ քաղաքից հյուսիս-արևմուտք։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Ուսմանովսկի

Ուսմանովսկի (ռուս.՝ Усмановский, բաշկիրերեն՝ Уҫман), գյուղ Ռուսաստանի Բաշկորտոստան հանրապետության Բուզդյակսկի շրջանի կազմում։
Բնակչությունը 2009 թվականին գրանցված տվյալներով կազմում էր 114 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Զինվոր

Անվան այլ կիրառումների համար տե՛ս՝ Զինվոր (այլ կիրառումներ)
Զինվոր (պահլ․ zenavar — զինված, զինյալ), զինված ուժերի անձնակազմի հիմնական մասը կազմող զինծառայողների կատեգորիա։ Զինվորը կարող է լինել զորակոչիկ կամ կամավոր, ենթասպա կամ սպա։ Մեկ այլ սահմանման համաձայն՝ զինվորները զինծառայողներ են, որոնք ներգրավված են ցամաքային, ծովային կամ օդային ուժերում, որոնք սովորաբար հայտնի են որպես բանակ, ռազմածովային և ռազմաօդային ուժեր համապատասխանաբար։
Հին Հայաստանում կոչվել են զենուվոր, զինավոր, զինակիր։  Փոխաբերական իմաստով՝ զինվոր կոչվում է որևէ կազմակերպության կամ հասարակական շարժման կարգապահ, նվիրված, կայուն մասնակիցը։


== Մշակույթում ==


=== Գեղարվեստական ֆիլմեր ===
«Բալլադ զինվորի մասին», 1959 թվականի խորհրդային սև-սպիտակ գեղարվեստական ֆիլմ, որը նկարահանել է ռեժիսոր Գրիգորի Չուխրայը։ Այն պատմում է Հայրենական մեծ պատերազմի մասնակից շարքայինի՝ 1942 թվականին արձակուրդի մեկնելու մասին, որն օգնելով պատահական ճանապարհորդներին, հասցնում է տուն գնալ միայն մի պահ, որպեսզի խոստանա. «Ես կվերադառնամ, մա՛մ»։ Ֆիլմը առաջադրվել է «Օսկար» մրցանակի (1962), ստացել Կաննի կինոփառատոնի մրցանակ որպես երիտասարդների համար լավագույն ֆիլմ (1960), արժանացել այլ կինոմրցանակների,
«Զինվոր Իվան Բրովկինը», 1955 թվականի խորհրդային գեղարվեստական ֆիլմ, որը պատմում է ԽՍՀՄ զինված ուժերում ծառայության մասին,
«Զինվորներ», 1956 թվականի խորհրդային գեղարվեստական ֆիլմ, որը նկարահանվել է Վիկտոր Նեկրասովի «Ստալինգրադի խրամատներում» (ռուս․՝ «В окопах Сталинграда») գրքի մոտիվներով,
«Զինվորի հայրը», 1964 թվականին «Վրացֆիլմ» կինոստուդիայում նկարահանված ֆիլմ,
«Զինվորն ու փիղը», 1977 թվականի գեղարվեստական ֆիլմ, որը նկարահանել է Դմիտրի Կեսայանցը «Հայֆիլմ» կինոստուդիայում,
«Ազատության զինվորներ», գեղարվեստական բազմասերիանոց ֆիլմ Հայրենական մեծ պատերազմի մասին, որը նկարահանել է ռեժիսոր Յուրի Օզերովը։


=== Գեղարվեստական գրականության կերպարներ ===
Զինվոր Շվեյկ, սատիրական կերպար, որ հորինել է չեխ գրող Յարոսլավ Հաշեկը, «Քաջարի զինվոր Շվեյկի արկածները» վեպի գլխավոր հերոսը։ Շվեյկի արկածների մասին պատմություններից շատերն ունեն ինքնակենսագրական բնույթ։
Վասիլի Տյորկին, գրական կերպար, Ալեքսանդր Տվարդովսկու «Վասիլի Տյորկին» (1941-1945) և «Տյորկինը այն աշխարհում» (ռուս.՝ «Тёркин на том свете», 1954) պոեմների գլխավոր հերոս։ Համարձակ, ուրախ, հնարամիտ, երբեք չտրտնջացող զինվորի կերպար։


== Պատկերասրահ ==

		
		
		
		
		
		
		


== Ծանոթագրություններ ==
Անիեր սյուր Սոն

Անիեր սյուր Սոն (ֆր.՝ Asnières-sur-Saône), կոմունա Ֆրանսիայում՝ Ռոն Ալպեր մարզում՝ Էն գավառում։
INSEE կոդը՝ 01023։


== Բնակչություն ==
2010 թվականի տվյալներով քաղաքում ապրում է 73 մարդ։


== Արտաքին հղումներ ==
Վիճակագրության ազգային ինստիտուտ (ֆր.)


== Ծանոթագրություններ ==
Արամ Աղամյան

Արամ Արարատի Աղամյան (6 օգոստոսի, 1964, Բաքու - 16 հունվարի, 1994, Աղդամի շրջան), հայ ազատամարտիկ, Արցախյան ազատամարտի մասնակից։


== Կենսագրություն ==
Արամ Աղամյանը ծնվել է 1964 թվականի օգոստոսի 6-ին Բաքու քաղաքում։ Ավարտել է տեղի միջնակարգ դպրոցներից մեկը։ Զինվորական պարտադիր ծառայությունն անցել է Ալթայի երկրամասում։ Զորացրվելուց հետո աշխատել է որպես շինարար։ Ազատագրական պայքարի առաջին շրջանում հետախույզների ջոկատում էր, այնուհետև՝ Ասկերանի գնդում։ Մասնակցել է Դահրազի, Սառնաղբյուրի, Ավդալ-Գյուլափլուի, Շուշիի, Աղդամի, Մարտակերտի շրջանի մարտերին։ Զոհվել է 1994 թվականի հունվարի 16-ին Աղդամի շրջանում։ Հետմահու պարգևատրվել է ԼՂՀ «Արիության համար» մեդալով։ Ամուսնացած էր, ունի երկու երեխա։ Հանգչում է Ստեփանակերտի քաղաքային գերեզմանատանը։


== Ծանոթագրություններ ==
Սան Ժուլյան դե Ռամիս

Սան Ժուլյան դե Ռամիս (իսպ.՝  San Julián de Ramis), մունիցիպալիտետ Իսպանիայում։ Գտնվում է Ժիրոնա պրովինցիայում (Կատալոնիա ինքնավար համայնքում)։ Մունիցիպալիտետը գտնվում է Ժիրոնես շրջանում։ Տարածքը կազմում է 10․46 կմ2, բնակչությունը՝ 3281 մարդ (2010 թվականի տվյալներով)։


== Բնակչություն ==


== Ծանոթագրություններ ==


== Արտաքին հղումներ ==
Página web del Ayuntamiento
Información de la Generalidad de Cataluña Archived 2007-09-29 at the Wayback Machine.
Información del Instituto de Estadística de Cataluña
Ռոպոտամո

Ռոպոտամո (բուլղար․՝ Ропотамо, հին հունարեն բառից, որ նշանակում է սահմանային գետ), գետ Բուլղարիայի հարավ-արևելքում։ Համեմատաբար կարճ գետ է. նրա երկարությունը կազմում է 48,5 կմ։ Սկիզբ է առնում Ստրանջա լեռներից և Պրիմորսկո ու Դյունի քաղաքների մեջտեղում թափվում Սև ծով։ Գետի ջրահավաք ավազանը կազմում է 249 կմ2։
Ակունքի մոտ Ռոպոտամոն լեռնային վարար գետ է, սակայն գետաբերանից 10 կմ հեռավորության վրա դառնում է հանդարտ հոսող լայնահուն գետ։ Գետի խորությունը կարող է հասնել 8 մետրի։ Գետաբերանից 5 կմ հեռավորության վրա այն դառնում է աղի։
Ռոպոտամոյի գետաբերանի մոտ է տեղակայված համանուն ազգային պարկը, որն ունի 860 հա ընդհանուր մակերես, ինչպես նաև հավալուսների արգելավայրը։


== Արտաքին հղումներ ==

Pictures from Ropotamo & coast


== Ծանոթագրություններ ==
Շահումյան (քաղաք, Շահումյանի շրջան)

Անվան այլ կիրառումների համար տե՛ս՝ Շահումյան (այլ կիրառումներ)
Շահումյան, քաղաք Արցախի Հանրապետության Շահումյանի շրջանում, որը ներկայում գտնվում է Ադրբեջանի Հանրապետության զինված ուժերի վերահսկողության ներքո։ Ըստ Արցախի Հանրապետության վարչատարածքային բաժանման՝ այն հանդիսանում է Շահումյանի շրջանի բնակավայր, նախկինում շրջանի վարչական կենտրոնը, իսկ ըստ Ադրբեջանի վարչաատարածքային բաժանման՝ համարվում է Գորանբոյի շրջանի բնակավայր


== Պատմություն ==


=== Արցախյան ազատամարտ ===


==== Օղակ գործողություն ====

1992 թվականին Օղակ գործողության ժամանակ ադրբեջանցիները բռնազավթել են քաղաքը, տեղահանել հայ բնակչությանը։ Այժմ քաղաքը վերանվանվել է Աշաղի Ագջաքենդ։


=== Պատմամշակութային կառույցներ ===
Բնակավայրն ուներ Ս. Աստվածածին անունով եկեղեցի, որը կառուցված էր 1677 թվականին։ Շահումյանից հարավ գտնվում էր Երեք-Մանկունք կիսավեր վանքը, որից ներքև գտնվում էր Լիտր կոչվող գյուղատեղին։


== Բնակչություն ==
1899 թվականին ուներ 942 բնակիչ՝ հիմնականում հայեր։


== Ծանոթագրություններ ==
Աբարկա դե Կամպոս

Աբարկա դե Կամպոս (իսպ.՝ Abarca de Campos)՝ մունիցիպալիտետը Իսպանիայում մտնում է Պալենսիա գավառի, Կաստիլե և Լեոն ինքնավար համայնքի մեջ։ Մունիցիպալիտետը (Կոմարկա) Տիերրա դե Կամպոս շրջանում։ Զբաղեցրած տարածքը 11.39 կմ²։
Բնակչությունը 38 մարդ (2010 թվականին)։ Հեռավորությունը գավառական մայրաքաղաքից 30 կմ է։ Տեսարժան վայրերը - Կենտրոն Ժամանակակից արվեստի ծխական եկեղեցին, դե լոս Օսորիո պալատում։
1996 թվականին խնդիրների լուծման, բարելավման և վերականգնման համար արժանացել է «Եվրոպա Նոստրա» մրցանակի։ Քաղաքի բարեխոսը սուրբ Սան Սեբաստիան է։


== Արտաքին հղումներ ==
Ayuntamiento de Abarca de Campos Archived 2007-06-13 at the Wayback Machine.
Asociación Cultural de Abarca de Campos
Museo La Fábrica Archived 2007-09-27 at the Wayback Machine.
Web no oficial de Abarca
Abarca de Campos.


== Ծանոթագրություններ ==
Միչիլյանո

Միչիլյանո (իտալերեն՝ Micigliano), կոմունա Իտալիայում, գտնվում է Լացիո շրջանում՝ Ռիետի պրովինցիայում։ Բնակությունը կազմում է 148 մարդ (2008 թվականին), խտություննը կազմում է 4 մարդ/կմ²։ Տարածքը կազմում է 37 կմ²։ Փոստային ինդեքս՝ 2010։ Հեռախոսսյին կոդ՝ 0746։


== Ժողովրդագրություն ==


== Համայնքի վարչակազմ ==
Հեռախոս։ 0746 57577893, 0746 577982
Էլ-փոստ։ comune.micigliano@ri.tws.it
Պաշտոնական կայք։ http://www.comune.micigliano.rieti.it/ Archived 2010-10-22 at the Wayback Machine.


== Արտաքին հղումներ ==
http://www.comune.micigliano.rieti.it/ Archived 2010-10-22 at the Wayback Machine.
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Istituto Nazionale di Statistica
Մուստաֆա I

Մուստաֆա I(օսմ. مصطفى اول‎ — Mustafa-i evvel, թուրքերեն՝ Birinci Mustafa, հունիսի 24, 1591(1591-06-24), Կոստանդնուպոլիս, Օսմանյան կայսրություն - հունվարի 20, 1639(1639-01-20), Ստամբուլ, Օսմանյան կայսրություն), Օսմանյան կայսրության սուլթան 1617 - 1618 և 1622- 1623 թթ.։ Մուհամմեդ III-ի որդին է և Ահմեդ I-ի եղբայրը։


== Առաջին գահակալություն (1617-1618) ==
Ահմեդ I-ի մահը Օսմանյան կայսրությանը երկնտրանքի առաջ կանգնեցրեց։ Բազմաթիվ իշխաներ իրավասու էին սուլթանության համար և նրանք սկսեցին բնակվել Թոփքափըի պալատում։ Շեյխ–ուլ–իսլամ Էսադ Աֆենդի և Սոֆու Մեհմեդ–փաշայի գլխավորությամբ (ով ներկայացրեց Գերագույն վեզիրը երբ նա հեռացավ Կոստանդնուպոլտից) որոշել էր Ահմեդի որդու փոխարեն նստեցնել գահին Մուստաֆային։ Սոֆու Մեհմեդը պնդում էր, որ Օսմանն այնքան երիտասարդ է, որ նրա գահակալումը չի կարող իրականանալ առանց ժողովրդի շրջանում բացասական մեկնաբանության։ Գլխավոր հարեմապետը` Մուստաֆա Աղան դեմ էր Մուսատաֆայի գահակալմանը՝ անդրադառնալով վերջինիս մտավոր խնդիրներին, բայց նրան չլսեցին։ Մուստաֆայի սուլթան դառնալով ստեղծվեց նոր համակարգ` աշխատավարձի սկզբունքը, որը շարունակվեց մինչև կայսրության ավարտը։ Առաջին անգամ Օսմանյան կայսրությունում հաջողվեց նախորդ սուլթանի որդու փոխարեն գահին նստեցնել եղբորը։ Նրա մայրը Հալիմե սուլթանը դարձավ Վալիդե սուլթան, նաև՝ խնամակալ, որը ամրապնդեց իշխանությունը։ Մուստաֆայի մտավոր կարողությունների պատճառով նրա մայրը մնաց որպես խնամակալ ճնշում գործադրեց նրա վրա։
Հույս ունեին, որ շփումները հասարակության հետ կնպաստի Մուստաֆայի առողջության լավացմանը, բայց նրա վարքագիծը մնաց նույնը։


== Ծանոթագրություններ ==


== Գրականություն ==
Финкель, Кэролайн История Османской империи: Видение Османа. — М.: АСТ; Астрель, 2012. — 829 с. — ISBN 978-5-17-043651-4
Colin Imber The Ottoman Empire, 1300-1650: The Structure of Power. — New York: en:Palgrave Macmillan, 2009. — P. 66—68, 97—99. — 448 p. — ISBN 1137014067, 9781137014061
Ebru Boyar, Kate Fleet A Social History of Ottoman Istanbul. — New York: Cambridge University Press, 2010. — P. 42. — ISBN 1139484443, 9781139484442
Freely, John The Companion Guide to Istanbul and Around the Marmara. — Companion Guides, 2000. — 428 p. — ISBN 1900639319, 9781900639316
Gabriel Piterberg Ahmed I // Encyclopaedia of Islam / Gudrun Krämer, Denis Matringe, John Nawas, Everett Rowson. — 3. — Leiden: Brill Pub., 2013. — ISBN 9004252673, 9789004252677
Grabar, Oleg Muqarnas: An Annual on Islamic Art and Architecture. — BRILL, 1988. — 160 p. — ISBN 9004086471, 9789004086470
Günhan Börekçi Encyclopedia of the Ottoman Empire / Gabor Agoston, Bruce Alan Masters. — New York: en:Infobase Publishing, 2009. — P. 409. — 689 p. — ISBN 1438110251, 9781438110257
J. H. Kramers Encyclopedia of Islam (New Edition) / C. E. Bosworth, E. Van Donzel, W. P. Heinrichs, Ch. Pellat. — Leiden: E. J. Brill, 1993. — Т. VII. — P. 707.
Emecen, Feridun Mustafa I // Islam Ansiklopedisi. — İslâm Araştırmaları Merkezi, 2006. — Vol. 31. — P. 272—275.
Վիետրի սուլ Մարե

Վիետրի սուլ Մարե (իտալերեն՝ Vietri sul Mare), կոմունա Իտալիայում՝ Կամպանիա մարզի Սալեռնո գավառում։ Բնակչությունը կազմում է 8537 մարդ, բնակչության խտությունը կազմում է 1067 մարդ/կմ²։ Զբաղեցնում է 8 կմ² մակերես։ Փոստային ինդեքս՝ 84019, հեռախոսային կոդ՝ (+39) 089։


== Արտաքին հղումներ ==
Վիճակագրության ազգային ինստիտուտ (իտալ.)


== Ծանոթագրություններ ==
Միքի Ադամս

Մայքլ Ռիչարդ «Միքի» Ադամս (անգլ.՝ Micky Adams, նոյեմբերի 8, 1961(1961-11-08), Շեֆիլդ, West Riding of Yorkshire, Յորքշիր, Անգլիա, Միացյալ Թագավորություն), անգլիացի ֆուտբոլիստ և ֆուտբոլային մարզիչ։ Ընդհանուր առմամբ անցկացրել է 438 խաղ քսան տարվա իր պրոֆեսիոնալ կարիերայի ընթացքում։ Մարզչական կարիերան սկսել է «Ֆուլհեմ» ակումբում որպես խաղացող մարզիչ։


== Խաղացողի կարիերան ==
Ադամսը ծնվել է Շեֆիլդում, ֆուտբոլային կարիերայում սկսել է «Շեֆիլդ Յունայթեդ» ակումբում տասներկու տարեկան հասակում։ Պրոֆեսիոնալ խաղացող դարձել է երրորդ դիվիզիոնի «Ջիլենգեմ» ակումբում 1979 թվականին՝ տեղ զբաղեցնելով առաջին թիմում։ 1983 թվականին տեղափոխվել է «Քովենթրի Սիթի», որի կազմում խաղացել է առաջին դիվիզիոնում։ Նա անցկացրել է չորս տարի «Քովենթրի Սիթի» ակումբում, ապա 1987 թվականին տեղափոխվել է «Լիդս Յունայթեդ» ակումբ։
1989 թվականին Ադամսին գնել է «Սաութհեմփթոն» ակումբ 250 հազար ֆունտով, որտեղ նա անցկացրել է հինգ տարի։ Դրանից հետո նա վարձավճարով տեղափոխվել է «Սթոք Սիթի» 1994 թվականին։ Նույն թվականի վերջին նա պայմանգիր է կնքել «Ֆուլհեմ» ակումբի հետ։ 1996 թվականի մարտին Ադամսը նշանակվել է խաղացող մարզիչ։ «Ֆուլհեմ» ակումբում նա ճանաչվել է երրորդ դիվիզիոնի լավագույն մարզիչ։ Չնայած հաջողությանը՝ նրան հեռացրել են «Ֆուլհեմ» ակումբից։ Ադամսի հաջորդ ակումբը դարձել է «Սուոնսի Սիթի», որտեղ մնացել է երկու շաբաթից քիչ։ 1997 թվականի նոյեմբերին Ադամսը գլխավորել է «Բրենտֆորդ» ակումբը, որտեղից հեռացվել է այն բանից հետո, երբ իր ակումբն անցել է երրորդ դիվիզիոն։ Նույն թվականին Միքի Ադամսն ավարտել է խաղացողի կարիերան։


== Ձեռքբերումներ ==
«Ֆուլհեմ»Երրորդ դիվիզիոնի մրցաշրջանի մարզիչ – 1996/1997«Բրայթոն ընդ Հոուվ Ալբիոն»Երրորդ դիվիզիոնի ամսվա մարզիչ – սեպտեմբեր 2000
Երրորդ դիվիզիոնի մրցաշրջանի մարզիչ – 2000/2001
Երկրորդ դիվիզիոնի ամսվա մարզիչ – սեպտեմբեր 2001«Լեսթեր Սիթի»Առաջին դիվիզիոնի ամսվա մարզիչ – սեպտեմբեր 2002«Քովենթրի Սիթի»Առաջնության ամսվա մարզիչ – ապրիլ 2005«Պորտ Վեյրլ»Առաջնության ամսվա մարզիչ – սեպտեմբեր 2010, նոյեմբեր 2010 և սեպտեմբեր 2012


== Ծանոթագրություններ ==


== Արտաքին հղումներ ==
Ֆուտբոլիստի էջը Soccerbase կայքում Archived 2009-06-27 at the Wayback Machine.(անգլ.)
Սեն Ժանգուլֆ

Սեն Ժանգուլֆ (ֆր.՝ Saint-Gengoulph), կոմունա Ֆրանսիայում՝ Պիկարդիա մարզում՝ Էնա գավառում։ Մտնում է Վիլլեր–Կոտրե կանտոնայի կազմի մեջ։ Կոմունայի շրջանը՝ Շատո–Տերրի։
INSEE կոդը՝ 02679:


== Բնակչություն ==
2010 թվականին բնակչությունը կազմել է 149 մարդ։


== Տնտեսություն ==
2010 թվականին համայնքի 100 աշխատունակ (15-64 տարեկան) բնակիչներից 76-ը տնտեսապես ակտիվ էին, 24-ը՝ ոչ ակտիվ (ակտիվության ցուցանիշը կազմել է 76,0 %, 1999 թվականին եղել է 74,1 %)։ 76 տնտեսապես ակտիվ բնակիչներից աշխատում էին 73 -ը (44 տղամարդ և 29 կին), գործազուրկ էին 3 մարդ (0 տղամարդ և 3 կին)։ 24 տնտեսապես ոչ ակտիվ բնակիչներից 9-ը եղել են աշակերտներ կամ ուսանողներ, 5-ը՝ թոշակառուներ, 10-ը տնտեսապես ոչ ակտիվ էին այլ պատճառներով։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ — Սեն Ժանգուլֆ (ֆր.)
Մարտովսկի գյուղական խորհուրդ (Խարկովի մարզ)

Մարտովսկի գյուղական խորհուրդ  (ուկրաիներեն՝ Мартівська сільська рада), Ուկրաինայի Խարկովի մարզի Պեչենեժսկի շրջանում։
2001 թվականի տվյալներով Մարտովսկի գյուղական խորհրդում բնակվում էր 2234 մարդ։ Բնակավայրը զբաղեցնում է 78.58 կմ² տարածք։ Բնակչության խտությունը կազմում էր 28.43 մարդ/կմ²։ Խորհրդում կա 1 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Սուրաժսկի

Սուրաժսկի (ռուս.՝ Суражский, բաշկիրերեն՝ Сураш), գյուղ Ռուսաստանի Բաշկորտոստան հանրապետության Իգլինսկի շրջանի կազմում։
Բնակչությունը 2009 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Sad But True

Sad But True, ամերիկական մետալ խումբ Metallica-ի երգը։ Նույնանուն ալբոմի հինգերորդ սինգլն է։


== Ստեղծագործություններ ==


=== Հոլանդիայում ===
«Sad but True» (Ջեյմս Հեթֆիլդ, Լարս Ուլրիխ) — 5։27
«Harvester of Sorrow (Live)» (Ջեյմս Հեթֆիլդ, Լարս Ուլրիխ) — 6։43
«So What» (Նիկ Կալմեր, Կրիս Էկսել, Կլիվ Բլեկ) — 3։09


=== Մեծ Բրիտանիայում (1) ===
«Sad but True» (Հեթֆիլդ/Ուլրիխ) — 5։27
«Nothing Else Matters (Elevator Version)» (Հեթֆիլդ/Ուլրիխ) — 6։31
«Creeping Death (Live)» (Կիրկ Հեմեթթ, Հեթֆիլդ, Կլիֆֆ Բյորտոն, Ուլրիխ) — 8։01
«Sad but True (Демо)» (Հեթֆիլդ/Ուլրիխ) — 4։53


=== Մեծ Բրիտանիայում (2) ===
«Sad but True» (Հեթֆիլդ, Ուլրիխ)
«Nothing Else Matters (Live)» (Հեթֆիլդ, Ուլրիխ)
«Sad but True (Live)» (Հեթֆիլդ, Ուլրիխ)


=== ԱՄՆ-ում ===
«Sad but True» (Հեթֆիլդ/Ուլրիխ)
«So What» (Նիկ Կալմեր, Կիրս Էկսել, Կլիվ Բլեկ, Հեթֆիլդ, Ուլրիխ)


== Անձինք ==


=== Մասնակիցներ ===
Ջեյմս Հեթֆիլդ — վոկալ, ռիթմ կիթառ
Կիրկ Հեմեթթ — սոլո կիթառ
Ջեյսոն Նյուստեդ — բաս կիթառ, բեկ վոկալ
Լարս Ուլրիխ — հարվածային գործիքներ


=== Պրոդյուսերներ ===
Բո Ռոկ
Ջեյմս Հեթֆիլդ
Լարս Ուլրիխ
Պեր Հիլլեստրյոմ

Պեր Հիլլեստրյոմ (գերմ.՝ Pehr Hilleström, նոյեմբերի 18, 1732(1732-11-18)[…], Väddö, Նոռտելյե, Ստոկհոլմի լեն, Շվեդիա - օգոստոսի 13, 1816(1816-08-13)[…], Կլարա ծխական համայնք, Շվեդիա), շվեդ նկարիչ։
Սովորել է Ստոկհոլմում, 1757-1758 թվականներին ապրել Փարիզում, ծանոթացել գոբելենի արտադրությանը և հաճախել Ֆ.Բուշեի արվեստանոցը։ 1758 թվականից աշխատել է Ստոկհոլմում (1810 թվականից՝ Գեղարվեստի ակադեմիայի տնօրեն)։ XVIII դարի շվեդ, գեղանկարչության լուսավորական ռեալիզմի խոշորագույն ներկայացուցիչն է։ Պատկերել է Ստոկհոլմի բուրժուազիայի առօրյա կյանքի տեսարաններ, աշխատանքի ռոմանտիկան հանքերում և դարբնոցներում, ստեղծել դիմանկարներ, նատյուրմորտներ։


== Պատկերասրահ ==

		
		
		
		
		
		
		
		
		


== Ծանոթագրություններ ==
3ds Max

Autodesk 3ds Max կամ 3D Studio Max՝ մասնագիտացված եռաչափ գրաֆիկայի համար նախատեսված ծրագրային ապահովման փաթեթ է, որը կիրառվում է եռաչափ մոդելավորման, անիմացիայի, տեսային էֆեկտների, վիզուալիզացման, խաղերի և այլ ասպարեզներում։ Համարվում է իր տեսակի մեջ ամենահայտնին և տարածվածը։ Նաև աչքի է ընկնում օգտվողների մեծ թվով, այլ ընկերությունների կողմից ստեղծվող հավելումներով, ուսուցողական և աշխատանքային նյութերի լայն ընտրանիով։ Առաջին տարբերակը հրատարակվել է Autodesk ընկերության կողմից, որը գնեց այն հաջորդ տարբերակի թողարկման ժամանակ և զարգացնում է փաթեթը մինչ այսօր։ Նախատեսված է Մայքրոսոֆթ Վինդոուզ օպերացիոն համակարգով համակարգիչների համար։ Այն հարմար է ինչպես թիմային այնպես էլ անհատական բնույթի աշխատանքների համար։


== Աղբյուրներ ==


== Արտաքին հղումներ ==

3D Studio Max հոդվածը Curlie-ում (ըստ DMOZ-ի)
Autodesk 3ds Max
Autodesk 3ds Max Design
History of 3ds Max Archived 2011-05-04 at the Wayback Machine.
Pre-history of 3ds Max
Gary Yost's website
The History of 3D Studio – Tom Hudson interview
The History of 3D Studio – Gary Yost interview
Demo of 3D Studio "THUD" prototype from November 1988 - Tom Hudson
Յակովլևկա (գյուղ, Յակովլևսկի շրջան)

Անվան այլ կիրառումների համար տե՛ս՝ ՅակովլևկաՅակովլևկա (ռուս.՝ Яковлевка), գյուղ Ռուսաստանի Պրիմորիեի երկրամասի Յակովլևսկի շրջանի կազմում։
Բնակչությունը 2012 թվականին գրանցված տվյալներով կազմում էր 4433 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Շերեփ ծիսական (մ.թ.ա. 15-14-րդ դարեր, Լճաշեն)

Շերեփ ծիսական, մ.թ.ա. 15-14-րդ դարերի Լճաշենից հայտնաբերված ծիսական շերեփ՝ քանդակազարդ երկար պոչով։ Պահպանվում է Հայաստանի պատմության թանգարանում 2007-3 համարի ներքո։


== Նկարագրություն ==
Պոչը գլանաձև է, սևամեջ՝ հարդարված սեպաձև կտրվածքներով, ավարտվում է անիվի վրա նստած թռչունի քանդակով։ Թռչունի փետուրները նշված են ուղղանկյունաձև կտրվածքներով։ Անիվի կենտրոնում ներառված է խաչի պատկեր։ Շերեփը հայտնաբերվել է դամբարան իջեցված բրոնզե կաթսայի մեջ։


== Ծանոթագրություններ ==


== Արտաքին հղումներ ==
Լճաշենի մշակույթի զարգացման հիմնական էտապները Archived 2019-12-06 at the Wayback Machine.


== Աղբյուրներ ==
Հայացք բրոնզե դարից, Ալբոմ-կատալոգ, Հայաստանի պատմության թանգարան, 2010։
Հարություն Մնացականյան - Լճաշենի մշակույթի զարգացման հիմնական էտապները, Եր. 1968
Հարություն Մնացականյան, Լճաշենի մշակույթի զարգացման հիմնական էտապները, Երևան, 1968։
Ռիդեն (Վերին Պֆալց)

Անվան այլ կիրառումների համար տե՛ս՝ Ռիդեն (այլ կիրառումներ)
 Ռիդեն (Վերին Պֆալց) (գերմ.՝ Rieden (Oberpfalz)), կոմունա Գերմանիայի Բավարիա երկրամասում։
Ենթարկվում է Վերին Պֆալց վարչական շրջանին։ Մտնում է Ամբերգ Զալցբախի շրջանի կազմի մեջ։ Բնակչությունը 2914 մարդ (ըստ 2010 թվականի դեկտեմբերի 31-ի)։ Տարածքը 32,29 կմ² է։ Պաշտոնական կոդ՝ 09 3 71 146։


== Ծանոթագրություններ ==


== Արտաքին հղումներ ==
Պաշտոնական էջ
Միջին Ել

Միջին Ել (ռուս.՝ Средняя Ель ), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Վերին Լյուպյա գետի ձախ ափին՝ 6 կմ հեռավորության վրա։ Գետի երկարությունը 19 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը -  03020200212103000024129
Հիդրոլոգիական ուսումնասիրությունների կոդը - 103002412
Ավազանի կոդը - 03.02.02.002
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Ջանլուիջի Դոննարումմա

Ջանլուիջի Դոննարումմա (անգլ.՝ Gianluigi Donnarumma փետրվարի 25, 1999(1999-02-25), Կաստելամարե դի Ստաբիա, Նեապոլ, Կամպանիա, Իտալիա), իտալացի ֆուտբոլիստ, «Միլան» ակումբի և Իտալիայի հավաքականի դարպասապահ։


== Ակումբային կարիերա ==
Ջանլուիջին դաստիարակվել է «Միլան» ակումբում։ Իր առաջին հանդիպումն անցկացրել է Իտալիայի առաջնությունում 2015 թվականի հոկտեմբերի 25-ին «Սասսուոլո» ակումբի դեմ`դառնալով ամենաերիտասարդ դարպասապահը Իտալիայի առաջնությունում և գերազանցելով Ջանլուիջի Բուֆֆոնի ռեկորդը։ Իսկ առաջին չոր խաղը նա անցկացրեց հաջորդ մրցաշրջանում, որտեղ խաղը ավարտվեց 1-0 հաշվով։ Հաջորդ խաղում նա բաց թողեց մեկ գնդակ, սակայն Միլանը հաղթեց 3-1 հաշվով։


== Հավաքականի կարիերա ==
Դոննարումման եղել է Իտալիայի մինչև 17 տարեկանների հավաքականի հիմնական կազմի դարպասապահը 2015 թ.-ի Եվրոպայի մինչև 17 տարեկանների առաջնությունում։ Նույն թվականի մարտի 24-ին նա մեկնարկեց մինչև 21 թիմի կազմում Իռլանդիայի հավաքականի դեմ հանդիպմանը, որում Իտալիայի հավաքականը հաղթեց 4-1 հաշվով։ Դրանով Ջանլուիջին դարձավ ամենաերիտասարդ ֆուտբոլիստը (17 տարեկան 28 օր), ով երբևէ խաղացել է 21 տարեկանների թիմում, գերազանցելով Ֆեդերիկո Բոնազզոլիի ռեկորդը։
Օգոստոսի 27-ին Իտալիայի հավաքականի գլխավոր մարզիչ Ջանպիեռո Վենտուրան հրավիրեց Դոննարումմային Իտալիայի հավաքական սեպտեմբերի 1-ին Ֆրանսիայի դեմ ընկերական և 2018 թ.-ի Աշխարհի գավաթի որակավորման խաղերի սեպտեմբերի 5-ին Իսրայելի դեմ հանդիպումներին մասնակցելու համար` դառնալով ամենաերիտասարդ ֆուտբոլիստը (17 տարի, 6 ամիս), ով 1911 թվականից սկսած հրավիրվել է ազգային հավաքական։ Սեպտեմբերի 1-ին Դոննարումման մեկնարկեց Իտալիայի հավաքականում Ֆրանսիայի դեմ խաղում, փոխարինելով Բուֆֆոնին ընդմիջմանը` դառնալով ամենաերիտասարդ դարպասապահը, ով երբևէ խաղացել է Իտալիայի հավաքականում 17 տարեկան 189 օրականում։


== Եղբայր ==
Ջանլուիջիի մեծ եղբայրը, նույնպես ծնվել և մեծացել է Միլանում, բայց հիմա խաղում է Ջենոա ակումբում։


== Աղբյուրներ ==
Ֆուտբոլիստի էջը ՎիքիԳոլ կայքում(չաշխատող հղում)
Ֆուտբոլիստի էջը «Միլանի» պաշտոնական կայքում
Ֆուտբոլիստի էջը «ՈՒԵՖԱ»յի պաշտոնական կայքում Archived 2016-03-15 at the Wayback Machine.
Երկրաշարժ Լենինականում (ֆիլմ)

Երկրաշարժ Լենինականում, 1926 թվականին Հայֆիլմ կինոստուդիայի նկարահանած վավերագրական ֆիլմ։


== Սյուժե ==
Ֆիլմը նկարագրում է 1926 թ երկրաշարժի հետևանքները Լենինականում և մոտակա գյուղերում։


== Հետաքրքիր փաստեր ==
Երկրաշարժը Շիրակի մարզում տեղի է ունեցել հոկտեմբերի 22, 1926 թ։


== Հղումներ ==
«Երկրաշարժ Լենինականում» ֆիլմը «Հայկական կինո» կայքում Archived 2016-05-11 at the Wayback Machine.
Վելիկիե Կրուշլինցի

Վելիկիե Կրուշլինցի (ուկրաիներեն՝ Великі Крушлинці), գյուղ Ուկրաինայի Վիննիցայի մարզի Վիննիցայի շրջանում։ Հիմնադրվել է 1777 թվականին։
2001 թվականի տվյալներով Վելիկիե Կրուշլինցի գյուղում բնակվում էր 980 մարդ։ Բնակավայրը զբաղեցնում է 1639 կմ² տարածք։ Բնակչության խտությունը կազմում էր 597,93 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Պիովա Մասայա

Պիովա Մասայա (իտալերեն՝ Piovà Massaia), կոմունա Իտալիայի Պիեմոնտ մարզի Աստի գավառում։
Բնակչությունը կազմում է 706 մարդ (2008)։ Բնակչության խտությունը՝ 65 մարդ/կմ²։ Տարածքը կազմում է 11 կմ²։ Փոստային ինդեքս՝ 14020։ Հեռախոսային կոդ՝ 0141։
Բնակավայրի հովանավորն է հանդիսանում սուրբ Սան Գիորգիոն։


== Ժողովրդագրություն ==
Բնակչության թվաքանակի փոփոխությունները


== Արտաքին հղումներ ==
Վիճակագրության ազգային ինստիտուտ


== Ծանոթագրություններ ==
Ալլահի 99 անունները

«Ալլահ» անունը Ղուրանում կրկնվում է շուրջ 2600 անգամ։ Ծագում է ալ-իլահ բառից, որ հենց նշանակում է «Աստված»։ Մինչ իսլամի ի հայտ գալը, հավանաբար, այդպես են անվանել գերագույն աստվածությանը։ Աստծո հատուկ անուններից է նաև ալ-Ռահմանը (Ղուրանում միշտ որոշյալ հոդով է)։ 112 սուրան սկսվում է հենց «Հանուն բարեգութ Աստծո» խոսքով։ Իր քարոզի սկզբնական՝ մեքքայական շրջանում, Մուհամմադը հազվադեպ է ասել Աստծո այս երկու հատուկ անունները, հիմնականում օգտագործել է ռաբ՝ «Տեր» բառը։ Այն Ղուրանում կրկնվում է 990 անգամ, որից 885-ը՝ կից դերանվամբ՝ «իմ Տեր» կամ «քո Տեր» և այլն։ Բացի այս երեք հիմնական անվանումներից Ղուրանը լի է որոշիչ ածականներով։ Ավանդությունն ընդլայնել է անվանումների քանակը՝ հասցնելով 99-ի։ «Ալլահի» ղուրանական ուսմունքը զարգացել է երեք փոխկապակցված ոլորտում. սուֆիզմում, դիալեկտիկական աստվածաբանության և իսլամական փիլիսոփայության մեջ։


== Ալլահը Ղուրանում ==
Ի տարբերություն իսլամական գաղափարի, աստվածաշնչյան Աստվածն իր սրբությունը հազորդում է իր արարածներին. «Սուրբ եղեք, ինչպես ես՝ ձեր Տեր Աստվածը, սուրբ եմ»։ Աստվածաշնչյան Աստվածը մարդուն ստեղծեց իր նմանությամբ, մի բան, որ արմատապես տարբերվում է իսլամի Աստծուց, որի մասին Հայտնությունն ասում է՝ «Ոչ ոք և ոչինչ չկա նրա նմանությամբ»։
Ալլահն իր մասին խոսում է եզակի երրորդ դեմքով՝ «Նա շուտով կբերի մարդկանց, ում սիրում է, և նրանք էլ կսիրեն իրեն» (5։54), հաճախ անցնում է մեծություն բնորոշոշ հոգնակիի (2։151), երբեմն՝ եզակի առաջին դեմքի (2։186, 2։152, 16։2)։ Նա գործում է որպես գերագույն էակ՝ իր պարզ խոսքով։ Հերիք է, որ նա ասի՝ եղիցի և դա կատարվում է։
Նշենք, որ իսլամական ավանդության համաձայն՝ նա, ով անգիր գիտի բոլոր 99 անունները, դրախտ կմտնի։


== Ալլահի 99 անունները ==
Ալլահի 99 անունները (أسماء الله الحسني՝ Ալլահի գեղեցկագույն անունները) իսլամում Ղուրանից և Սուննայից վերցրած աստվածային անուններն են։ Ղուրանի համաձայն՝ «Ալլահը ունի գեղեցկագույն անուններ. «Անվանեք Նրան (Ալլահ) դրանցով (անուններով) և թողեք այն մարդկանց, ովքեր պառակտում են մտցնում Նրա անուններով»(Ղուրան 7:179)։
Ակադեմիական աշխատանքներում անունները դասավորվում են ըստ Ղուրանում դրանց հիշատակման հերթականության։ Գոյություն ունի նաև արաբական այբուբենով դասավորելու սկզբունքը։ «Ալլահ» անվանումը սովորաբար չի ներառվում այս ցուցակի մեջ՝ բնութագրվելով որպես վեհագույն՝ ալ-Իսմ ալ-Ա’զամ՝ الإسم الأعظم և հաճախ համարվում է 100-րդը։ Քանի որ Ղուրանը չի տալիս անվանումների հստակ ցուցակը, տարբեր ավանդույթներում այն կարող է տարբերվել մեկ կամ մի քանի անուններով։
Բոլոր 99 անվանումները պայմանականորեն կարել է բաժանել մի քանի խմբերի։
Առաջին հերթին առանձնացնում են Ալլահի էության՝ ազ-զաթ՝الذات և Նրա որակների՝ աս-սիֆաթ՝ الصفة խմբերը։ Առանձնացնում են նաև անվան ծագումը՝ ավանդական անուններ և անուններ, որոնք անմիջականորեն կամ անուղղակի ձևով ելնում են Ղուրանից։ Իսլամում գոյություն ունեն ավելի մանրամասն դասակարգումներ, մասնավորապես՝ որակների. անունների շարքում կարող են տարբերակվել մեծահոգության և խստության, գեղեցկության և վեհության և այլ խմբեր։


== Աղբյուրներ ==
http://armislam.livejournal.com/
Իսլամ- Հանրագիտարանային բառարան
Գրյունեբաում, ֆոն Գ.- Դասական իսլամ
Իբն Հիշամ- Մարգարեական սիրա